Η μείωση πολύδυμων κυήσεων  μπορεί να διενεργηθεί μεταξύ της 11ης και 12ης εβδομάδας κύησης. Αφορά στην επεμβατική διαδικασία μείωσης του αριθμού των εμβρύων όταν υπάρχουν συγκεκριμένες ενδείξεις  για σοβαρές επιπλοκές τόσο για την μητέρα όσο και για τα έμβρυα.  Υπό συνεχή  υπερηχογραφικό έλεγχο γίνεται εισαγωγή μιας λεπτής βελόνας διακοιλιακά και μέσω ενδοκαρδιακής έγχυσης χλωριούχου καλίου επέρχεται καρδιακή ασυστολία του επιλεγμένου εμβρύου. Η επεμβατική διαδικασία μείωσης ενέχει ρίσκο αποβολής 4% όταν ο αρχικός αριθμός των εμβρύων είναι τρία ενώ 6-8% όταν ο αρχικός αριθμός των εμβρύων είναι άνω των τεσσάρων.